wickkiey/tamil-wikipedia-markdown huggingface dataset:
# ஆத்திரேலிய விலங்கியல் ஆய்விதழ்


***ஆத்திரேலிய விலங்கியல் ஆய்விதழ்*** (Australian Journal of Zoology) என்பது சி.எஸ்.ஐ.ஆர்.ஓ பதிப்பக வெளியீடான, ஒரு சர்வதேச சக மதிப்பாய்வு செய்யப்பட்ட அறிவியல் ஆய்விதழ் ஆகும். இது ஆத்திரேலிய விலங்கினங்களில் சிறப்புக் கவனம் செலுத்திச் செய்யப்பட்ட விலங்கியல் ஆய்வு குறித்த ஆராய்ச்சி கட்டுரைகள் மற்றும் மதிப்பாய்வுக் கட்டுரைகளை வெளியிடுகிறது. மேலும் விலங்கியலின் உட்பட துறைகளான உடற்கூறியல், உடலியல், மூலக்கூறு உயிரியல், மரபியல், இனப்பெருக்க உயிரியல், வளர்ச்சி உயிரியல், ஒட்டுண்ணியியல், உருவியலையும், நடத்தை, சூழலியல், விலங்கினப் புவிபரவல், உயிரியல் அமைப்புமுறை மற்றும் பரிணாமம் முதலியவற்றில் மேற்கொள்ளப்படும் ஆய்வின் முடிவுகளை வெளியிடுகிறது.  

இந்த ஆய்விதழின் தற்போதைய தொகுப்பு ஆசிரியராகப் பால் கூப்பர் (ஆத்திரேலிய தேசிய பல்கலைக்கழகம்) உள்ளார்.  

## சுருக்கம் மற்றும் அட்டவணைப்படுத்தல்
அக்ரிகோலா, எல்சேவியர் பயோபேஸ், உயிரியல் சுருக்கங்கள், பயாசிஸ், சிஏபி சுருக்கங்கள், வேதியியல் சுருக்கங்கள், தற்போதைய பொருளடக்கம் (வேளாண்மை, உயிரியல் மற்றும் சுற்றுச்சூழல் அறிவியல்), அறிவியல் மேற்கோள் அட்டவணை, ஸ்கோபஸ் மற்றும் விலங்கியல் பதிவில் இந்த ஆய்விதழில் வெளியிடப்படும் ஆய்வுக் கட்டுரைகளின் சுருக்கம் அட்டவணைப்படுத்தப்படுகின்றன.  

## தாக்க காரணி
ஆய்விதழ் மேற்கோள் அறிக்கைகளின்படி, பத்திரிகை 2019இன் தாக்கக் காரணி 1.00 ஆகும்.
# மாயா பஜார் (1995 திரைப்படம்)


**மாயபஜார்** (*Mayabazar*) என்பது 1995 ஆம் ஆண்டு வெளியான இந்திய தமிழ் நகைச்சுவை திகில் திரைப்படமாகும். இப்படத்தை கேயார் இயக்க மீனா பஞ்சு அருணாசலம் தயாரித்தார். இப்படத்தில் ராம்கி, ஊர்வசி ஆகியோர் முக்கிய வேடங்களில் நடித்தனர். படத்தின் பின்னணி இசை, பாடல் இசை ஆகியவற்றை இசையமைப்பாளர் இளையராஜா இசையமைத்தார். இப்படத்தில் சுவர்ணா மேத்யூ, விசு, விவேக், அஜய் ரத்னம் ஆகியோரும் முக்கிய வேடங்களில் நடித்தனர்.  

## கதை
சுஜி (ஊர்வசி) கோடீஸ்வரர் விஸ்வநாதனின் (விசு) ஒரே மகள். குழந்தைத் தனமாக சேட்டை செய்பவர். தனது தந்தைக்கு தனிச் செயலாளரை தேர்ந்தெடுப்பதற்காக ஒரு நேர்காணலை நடத்துகிறார். அதில் அவர் ராமை (ராம்கி) செயலாளராக தேர்வு செய்கிறார். விஸ்வநாதனின் நண்பர் மூர்த்தி (கிட்டி), மேலாளர் (அஜய் ரத்னம்), ஸ்வர்ணா ஆகியோர் விஸ்வநாதனின் முழு சொத்தையும் கைப்பற்ற விரும்புகிறார்கள். அதற்கு ஏதுவாக ராஜாவுக்கு (கமலேஷ்) சுஜியை திருமணம் செய்துவைக்க மூர்த்தி ஏற்பாடு செய்கிறார். இருப்பினும் சுஜி ராமை மணக்கிறார்.  

விஸ்வநாதன் திடீரென மாரடைப்பால் இறந்துவிடுகிறார். ஊட்டிக்குச் செல்லும் சுஜி ராமாலும், மூர்த்தியாலும் கொல்லப்படுகிறாள். சுஜி தன்னைக் கொன்றவர்களை பழிவாங்க பேயாக மாறுகிறாள். போலி பேயோட்டியான மாயம்மா (ஊர்வசி) தோற்றத்தில் சுஜியைப் போலவே இருக்கிறாள். எனவே அவள் தன்னைப் போலவே நடந்துகொள்ளும்படி கேட்கிறாள். உண்மையான ராம் வில்லன்களால் கடத்தப்படுள்ளார் என்பதும், ஒட்டுறுப்பு அறுவை சிகிச்சசை மூலம் ராம் போல ராஜாவின் முகம் மாற்றப்பட்டது என்று சுஜி கூறுகிறாள். இதன்பிறகு மாயம்மா சுஜி போல வருகிறாள். அவளைச் சுற்றியுள்ள எல்லா கெட்டவர்களும் அவள் சுஜியாக இருக்காது என்று சந்தேகிக்கிறார்கள். உண்மையில் அவள் யார் என்பதைக் கண்டுபிடிக்க முயல்கிறார்கள். பின்னர் என்ன நடக்கிறது என்பதே கதையின் முக்கிய அம்சமாகும்.  

## நடிகர்கள்

- ராம்கி ராம்/ராஜா
- ஊர்வசி சுஜி/மாயம்மா
- சுவர்ணா மேத்யு ஸ்வர்ணாவாக
- விசு விசுவநாதனா (சுஜியின் தந்தையாக)
- விவேக் குப்புவாக
- அஜய் ரத்னம் அஜயாக
- கிட்டி மூர்த்தியாக
- சின்னி ஜெயந்த்
- தியாகு தங்கமாக
- பாண்டு காவல் அதிகாரியாக
- ஜூனியர் பாலையா
- சுவாமிநாதன் சுவாமிநாதனாக
- கமலேஷ் ராஜாவாக
- மாஸ்டர் சிரிஷ்

## இசை
இப்படத்திற்கு இளையராஜா இசையமைத்தார். பாடல் வரிகளை வாலி, பஞ்சு அருணாசலம் ஆகியோர் எழுதினர்.  

- "ஒரு ஊர்ல" - எஸ். ஜானகி
- "பர்த்டே பார்ட்டி" - சித்ரா
- "அடாடா இங்கு" - ஜாலி ஆபிரகாம்
- "அடடா ஓரு" - சித்ரா
- "நான் பொறந்து" - ஜனகி
- "முத்து முத்து" - எஸ்.பி.பி., சித்ரா

## வரவேற்பு
*நியூ ஸ்ட்ரெய்ட்ஸ் டைம்ஸ்* இந்த படத்திற்கு "இந்தப் படம் தனித்த அழகைக் கொண்டுள்ளது. நிச்சயம் இது ஊர்வசியின் தனிப்பட்ட மந்திரத்தால்" என்று எழுதியது.
# பகவத் சிங் (திரைப்படம்)


**பகவத் சிங்** (*Bhagavath Singh*) என்பது 1998 ஆம் ஆண்டு வெளியான தமிழ் அதிரடி நாடகத் திரைப்படம் ஆகும். இதை சந்திரகுமார் எழுதி இயக்கியுள்ளார். இப்படத்தில் நெப்போலியன், சங்கவி ஆகியோர் முக்கிய கதாபாத்திரங்களில் நடித்துள்ளனர், கவுண்டமணி, செந்தில் ஆகியோர் துணை வேடங்களில் தோன்றினர். இப்படத்திற்கான தேவா இசை அமைத்தார். படமானது 31 திசம்பர் 1998 இல் கலவையான விமர்சனங்களுடன் வெளியானது.  

## நடிகர்கள்

- நெப்போலியன் பகவத் சிங்காக
- சங்கவி சரோஜினியாக
- சங்கீதா
- கவுண்டமணி
- செந்தில்
- வினு சக்ரவர்த்தி
- அஜய் ரத்னம்
- நிழல்கள் ரவி
- விசு
- தலைவாசல் விஜய்
- அலெக்ஸ்
- மகேந்திரன்
- ரா. சங்கரன்

## தயாரிப்பு
திரைப்படத் தயாரிப்பாளர் சந்திர குமாரின் இரண்டாவது தயாரிப்பாக இந்த படம் குறிக்கப்பட்டது, நெப்போலியன், சங்கவி, சங்கீதா ஆகியோர் முக்கிய கதாபாத்திரங்களில் நடிக்க தேர்வானார்கள். சங்கீதாவின் முதல் படமான *பூஞ்சோலை* நிறுத்தப்பட்டதால், இது சங்கீதாவின் அறிமுகப் படமாக ஆனது.  

## இசை
படத்திற்கு தேவா இசையமைக்க, பாடல் வரிகளை காளிதாசன் எழுதினார்.  
| 1 | ஆத்துக்காரி ஒடம்பு | சுவர்ணலதா | காளிதாசன் | 05:09 |
| --- | --- | --- | --- | --- |
| 2 | அவன் காங்கலை | 04:59 |  |  |
| 3 | கையிலே செல்லுலார் | மனோ, சுரேகா கோத்தாரி | 05:13 |  |
| 4 | கோகிலா கோகிலா | மனோ, கிருஷ்ணராஜ், சுஷ்மிதா | 04:39 |  |
| 5 | நாடு நம்ம நாடு | தேவா | 04:25 |  |

## வெளியீடு
படம் நவம்பர் 1997 இல் வெளியிடத் தயாராக இருந்தது. ஆனால் அச்சமயத்தில் வெளிவரும் படங்களின் எண்ணிக்கை கூடுதலாக இருந்ததால் வெளியீடு தாமதமானது. இந்த படம் டிசம்பர் 1998 இல் வெளியானது. இந்தோலிங்க்.காமின் விமர்சகர் இப்படத் குறித்து எதிர்மறையான விமர்சனங்களை வெளியிட்டார். இந்த படம் சுதந்திர போராட்ட வீரர் பகத் சிங்கின் பெயரைக் கெடுப்பதாகக் குறிப்பிட்டது. அதே நேரத்தில் படத்தின் முன்னணி நடிகர் "ஒரு காவல் துறை அதிகாரியின் உடலமைப்பைக் கொண்டிருக்கிறார், ஆனால் அவரது பேச்சும் தொனி அதற்கு ஒத்துவராமல் உள்ளது ".
# ஆசை தம்பி


***ஆசை தம்பி*** (*Aasai Thambi*) என்பது 1998 ஆம் ஆண்டு வெளியான இந்திய தமிழ் நாடகத் திரைப்படம் ஆகும். செந்தில்நாதன் எழுதி இயக்கிய இப்படத்தில் அருண் பாண்டியன், அப்பாஸ், அஞ்சு அரவிந்த் ஆகியோர் முக்கிய கதாபாத்திரங்களில் நடித்தனர். மணிவண்ணன், அஜய் ரத்னம் ஆகியோர் துணை வேடங்களில் நடித்தனர். இப்படத்திற்கான இசையை ஆதித்தியன் அமைத்தார். படம் செப்டம்பர் 1998 இல் கலவையான விமர்சனங்களுடன் வெளியானது.  

## நடிகர்கள்

- அருண் பாண்டியன் வினோதாக
- அப்பாஸ் விஜயாக
- அஞ்சு அரவிந்த் இந்துவாக
- மணிவண்ணன்
- அஜய் ரத்னம்
- ஜெயபாரதி
- மதன் பாப்

## இசை
இப்படத்திற்கு ஆதித்யன் இசையமைத்தார். பாடல் வரிகளை பழனி பாரதி மற்றும் காமகோடியன் ஆகியோர் எழுதினர்.  

- பொல்லாதது&nbsp;- மணிமேகலை
- ஐ ல்வ யூ&nbsp;- மனோ, அனுராதா ஸ்ரீராம்
- சும்மா சும்மா&nbsp;- ஆதித்தியன்
- பொன்னாதுது&nbsp;- கிருஷ்ணாசுந்தர்
- டோண்ட் கேர்&nbsp;- மனோ, ஆதித்யான்
- ரங்கோலி&nbsp;- எஸ். பி. பாலசுப்பிரமணியம், கங்கை அமரன்

## வெளியீடு
1997 ஆம் ஆண்டின் பிற்பகுதியில் படம் வெளியிடத் தயாராக இருந்தபோதிலும், செப்டம்பர் 1998 இல் வெளியிடப்பட்டது. இந்த படம் வணிக ரீதியாக மோசமாக தோல்வியடைந்தது.
# வினீத் சீனிவாசன்


**வினீத் சீனிவாசன்** (Vineeth Sreenivasan)(பிறப்பு: அக்டோபர் 1, 1984) ஒரு இந்திய பின்னணி பாடகரும், நடிகரும், திரைப்பட இயக்குநரும், திரைக்கதை எழுத்தாளரும், தயாரிப்பாளரும், பாடலாசிரியரும், இசை அமைப்பாளரும், படைப்பு இயக்குரும், பின்னணிக் கலைஞருமாவார். இவர் பெரும்பாலும் மலையாளத் திரைப்படங்களில் பணியாற்றுகிறார். மேலும், இவர் நடிகரும்,திரைக்கதை எழுத்தாளருமான சீனிவாசனின் மகனாவார்.  

2003 ஆம் ஆண்டில் *கிளிச்சுந்தன் மாம்பழம்* படத்தில் "கசவிண்டே தட்டமிட்டு" என்ற பாடலைப் பாடி திரைப்படத்தில் அறிமுகமானார், பின்னர் இசைத் தொகுப்புகளிலும் பணியாற்றினார். *சைக்கிள்* (2008) திரைப்படத்தில் ஒரு நடிகராக அறிமுகமானார். அதன் பின்னர் இவர் ஏராளமான படங்களில் நடித்துள்ளார். 2010இல் வெளியான *மலர்வாடி ஆர்ட்ஸ் கிளப்* என்ற படத்தின் மூலம் இவர் இயக்குநராக அறிமுகமானார். இவர் இப்படத்தின் கதையையும் எழுதியிருந்தார். இவரது தம்பி தயான் சீனிவாசன் ஒரு நடிகராக அறிமுகமான *திரா* படத்தை 2013 இல் திரைக்கதை எழுதி இயக்கியிருந்தார்.  

இவரது, இயக்கத்தில் வெளியான இரண்டாவது படமான *தட்டத்தின் மரயத்து* 2012ஆம் ஆண்டில் அதிக வசூல் செய்த படங்களில் ஒன்றாகும். ஜி. பஜித் என்ற இயக்குனருக்காக *ஒரு வடக்கன் செல்பி* (2015) என்ற படத்திற்கு திரைக்கதையையும் எழுதியிருந்தார். இவரது மிகச் அண்மைய இயக்கம் *ஜேக்கபின்ட் ஸ்வர்கராஜ்ஜியம்* (2016) என்ற படமாகும். இவர், *ஹபிட் ஆஃப் லைஃப்* என்ற பெயரில் திரைப்படத் தயாரிப்பு நிறுவனத்தை நிறுவி அதன் முதல் படமான *ஆனந்தம்* என்பதை 2017இல் தயாரித்தார். ஆசிப் அலியின் அண்மைய படமான *குஞ்செல்தோ* என்ற படத்தில் படைப்பு இயக்குநராகப் பணியாற்றினார்.  

## ஆரம்ப கால வாழ்க்கை
வினீத் சீனிவாசன் மலையாள திரைக்கதை எழுத்தாளரும் நடிகருமான சீனிவாசன் மற்றும் விமலா ஆகியோரின் மூத்த மகனாவார். கூத்துப்பறம்பு இராணி ஜெய் மேல்நிலைப்பள்ளியில் 10 ஆம் வகுப்பு வரை தனது கல்வியை முடித்தார். சென்னை கே.சி.ஜி தொழில்நுட்பக் கல்லூரியில் இயந்திரப் பொறியியல் பட்டம் பெற்றார்.  

## தொழில்
ஜேக்ஸ் பெஜோய், ஷான் ரகுமான் மற்றும் அர்ஜுன் சசி ஆகியோருடன் *மலையாளி* என்ற இசைக்குழுவில் ஒரு பகுதியாக உள்ளார். திரையரங்குகளில் நல்ல வரவேற்பைப் பெற்ற மலையாளத் திரைப்படமான *சைக்கிள்* படத்தில் முக்கிய கதாபாத்திரங்களில் நடித்ததன் மூலம் திரையுலகில் அறிமுகமானார். *மகன்டே அச்சன்* படத்தில் தனது தந்தையுடன் தனது இரண்டாவது திரைப்பட பாத்திரத்தை செய்தார்.  

## சொந்த வாழ்க்கை
2004 மார்ச் 30 முதல் எட்டு வருடமாக காதலித்து வந்த திவ்யா நாராயணன் என்பவரை வினீத் 18 அக்டோபர் 2012 அன்று மணந்தார். இவரது மனைவி சென்னையில் கல்லூரியில் பயிலும்போது இவருக்கு இளையவராக படித்து வந்தார். இவர்களுக்கு விகான் திவ்யா வினீத் என்ற ஒரு மகனும், சனயா திவ்யா வினீத் என்ற ஒரு மகளும் இருக்கின்றனர்.
# தயான் சீனிவாசன்



**தயான் சீனிவாசன்** (Dhyan Sreenivasan) (பிறப்பு 20 திசம்பர் 1988) ஒரு இந்திய நடிகரும், திரைக்கதை எழுத்தாளரும், திரைப்பட இயக்குனருமாவார். குறிப்பாக இவர் மலையாளப் படங்களில் பணியாற்றுகிறார் .  

இவர், தனது மாமா எம்.மோகனனின் கீழ் உதவி இயக்குநராகத் தொடங்கினார். தனது அண்ணன் வினீத் சீனிவாசன் இயக்கிய திர (2013) படத்தின் மூலம் அறிமுகமானார். *குஞ்சிராமாயணம்* (2015), *ஆதி கபியாரே கூட்டமணி* (2015), *ஒரே முகம்* (2016), *குட் ஆலோசனா* (2017) ஆகிய படங்கள் இவரது குறிப்பிடத்தக்க ஒரு சில படங்களாகும். நிவின் பாலி, நயன்தாரா ஆகியோரின் நடிப்பில் அஜூ வர்கீஸ், விசாக் சுப்பிரமணியம் ஆகியோர் இணைந்து தாயரித்த *லவ் ஆக்சன் டிராமா* (2019) என்ற படத்தின் மூலம் இயக்குநராக அறிமுகமானார் .  

## சொந்த வாழ்க்கை
இவர், பிரபல மலையாள நடிகரும், திரைக்கதை எழுத்தாளருமான சீனிவாசனின் இளைய மகனாவார். இவரது சகோதரர் வினீத் சீனிவாசனும் மலையாளத் திரையுலகில் ஒரு பாடகராகவும், நடிகராகவும், இயக்குனராகவும் இருக்கிறார். தயான் தனது நீண்டகால காதலியான அர்பிதா செபாஸ்டியனை 2017 ஏப்ரல் 7 அன்று திருமணம் செய்து கொண்டார்.  

## தொழில்
தனது பொறியியல் படிப்பை முடித்த பிறகு, படங்களில் பணியாற்ற விரும்பியதால் ஒரு காட்சி தொடர்பு பாடநெறியில் சேர்ந்தார். இவரது சில நேர்காணல்களின்படி, தான் இயக்கி, நடித்திருந்த ஒரு குறும்படத்தை தனது சகோதரர் வினீத் சீனிவாசன் பார்த்ததாகவும், இவருக்கு திர படத்தில் றினார். இப்படத்தில் இரண்டு முறை தேசிய விருது பெற்ற நடிகையான சோபனாவுடன் இணைந்து நடித்திருந்தார்.
# பூஜ்ஜியம் முதல் தகவல் அறிக்கை

**பூஜ்ஜியம் முதல் தகவல் அறிக்கை** (**Zero First Information Report**) எனில் காவல் நிலையத்தின் அதிகார வரம்பை கணக்கில் கொள்ளாமல், நடந்த குற்றச் சம்பவம் தொடர்பாக குறித்து யாரேனும் எந்த ஒரு காவல் நிலையத்தில் புகார் கொடுத்தால், புகார் மனுவை பெற்றுக் கொண்டு, காவல் நிலைய அதிகாரிகள் பூஜ்ஜியம் முதல் தகவல் அறிக்கை தயாரிப்பர். அந்த முதல் தகவல் அறிக்கையில் ஆண்டு மட்டும் இருக்கும். ஆனால் வரிசை எண் குறிக்கப்படாது. பின்னர் நிலைய காவல் துறையினர் ஆரம்ப கட்ட விசாரணை நடத்தி, சம்பவம்/குற்றம் எந்த காவல் நிலைய அதிகார வரம்பில் வருகிறது என்பதை உறுதி செய்த பின்னர், பூஜ்ஜிய முதல் தகவல் அறிக்கையை, முறையான விசாரனைக்காகச் உரிய காவல் நிலையத்திற்கு அனுப்பி வைக்கப்பர். பின்னர் உரிய காவல் நிலைய அதிகாரிகள் முதல் தகவல் அறிக்கையில் வரிசை எண் மற்றும் ஆண்டு பதிவு செய்யவர்.  

சாதாரண முதல் தகவல் அறிக்கையில் காவல் நிலைய அறிக்கையில் குற்ற வரிசை எண் மற்றும் ஆண்டு பதிவு செய்யப்பட்டிருக்கும். ஆனால் பூஜ்ஜிய முதல் தகவல் அறிக்கையில் வரிசை எண் இருக்காது. ஆனால் ஆண்டு மட்டும் பதியப்பட்டிருக்கும். அத்தகைய எண் இல்லாத முதல் தகவல் அறிக்கையை, பின்னர் உரிய காவல் நிலையத்திற்கு அனுப்பப்படுகிறது, அங்கு அது வரிசை எண் மற்றும் ஆண்டு போன்ற விவரங்கள் பதிந்த பின்னர் விரிவான விசாரணை மேற்கொள்ளப்படுகிறது. எனவே அத்தகைய முதல் தகவல் அறிக்கையை, பூஜ்ஜியம் முதல் தகவல் அறிக்கை என்று அழைக்கப்படுகிறது.  

சில சம்பவங்களுக்கு காவல்துறையினரின் உடனடி நடவடிக்கை தேவைப்படுகிறது (மாதிரிகள் சேகரிப்பது, கண் சாட்சிகளிடமிருந்து தகவல்களைப் பெறுவது போன்றவை). அத்தகைய சூழ்நிலையில், இந்த வழக்கு தங்கள் அதிகார எல்லைக்குள் வராது என்று காவல் நிலைய அதிகாரிகள் தங்களை விலக்கிக் கொள்ளமுடியாது. தங்களது அதிகார எல்லை வரம்பில் குற்றம்/சம்பவம் நடைபெறவில்லை என்று கூறி அருகில் உள்ள காவல் நிலையத்தினர் முதல் தகவல் அறிக்கை பதியாமல் இருப்பதால், இந்த முறை சட்டம் ஒழுங்கை பராமரிப்பதில் காவல்துறையின் குறிக்கோளைத் தடுக்கும்.  

பூஜ்ஜியம் முதல் தகவல் அறிக்கை (அதாவது சம்பவம்/அதிகார வரம்பைப் பொருட்படுத்தாமல்) எந்தவொரு காவல் நிலையத்திலும் பதிவு செய்யப்படலாம். பின்னர் வழக்கை விசாரணை செய்தும், நீதிமன்றத்தில் வழக்கைத் தாக்கல் செய்த பின்னர் தகுதிவாய்ந்த அதிகார வரம்பைக் கொண்ட பொருத்தமான காவல் நிலையத்திற்கு பூஜ்ஜியம் முதல் தகவல் அறிக்கையை மாற்றலாம்.  

பூஜ்ஜியம் முதல் தகவல் அறிக்கையை பதிய மறுக்கும் காவல் நிலைய அதிகாரிகள் மீது இந்திய தண்டனைச் சட்டம் பிரிவு 166 ஏ இன் கீழ் வழக்குத் தொடரவும், துறைசார் நடவடிக்கைகள் எடுக்க முடியும்.  

## வரலாறு
புதிய குற்றவியல் சட்டம் (திருத்தம்) சட்டம், 2013 இல் நீதியரசர் வர்மா குழுவின் பரிந்துரைகளின் படி, பூஜ்ஜியம் முதல் தகவல் அறிக்கை அறிமுகமானது.  
தில்லி பிரதேசத்தில் 23 வயது பெண்னை 2012 தில்லி கூட்டுப் பாலியல் பலாத்கார வழக்கிற்கு பின் பூஜ்ஜியம் முதல் தகவல் அறிக்கை வழங்கும் முறை உருவாக்கப்பட்டது.  

சத்விந்தர்கௌர் எதிர் தில்லி அரசு வழக்கில், சத்விந்த்கௌர் என்பவரால் தில்லியின் ஒர் காவல் நிலையத்தில் பதியப்பட்ட முதல் தகவல் அறிக்கையை, தில்லி உயர் நீதிமன்றம் நீக்கித் தீர்ப்பு வழங்கியது. ஆனால் மேல்முறையீட்டில் இந்திய உச்ச நீதிமன்றம், குற்றச்சம்பவம் தங்களுடைய காவல் நிலைய எல்லையில் நிகழாவிட்டாலும், மனுதாரரின் புகார் மனுவை ஏற்று காவல் நிலையத்தினர் முதல் தகவல் அறிக்கை பதிந்து வழக்கை விசாரிக்க முடியும் எனத்தீர்ப்பு வழங்கியது.  
## இதனையும் காண்க
- முதல் தகவல் அறிக்கை
- இறப்பு விசாரணை அறிக்கை (இந்தியா)
# கே. ஜி. சுப்ரமணியன்


**கல்பாத்தி கணபதி கே. ஜி. சுப்பிரமண்யன்** (Kalpathi Ganpathi K.G. Subramanyan) (1924 – 29 ஜூன் 2016) ஒரு இந்திய கலைஞராவார். இவருக்கு 2012இல் பத்ம விபூசண் விருது வழங்கப்பட்டது .  

## வாழ்க்கை
சுப்ரமண்யன் 1924இல் இந்தியாவின் கேரளாவில் கூத்துபறம்பு என்ற கிராமத்தில் பிறந்தார். ஆரம்பத்தில் சென்னை, மாநிலக் கல்லூரியில் பொருளாதாரம் பயின்றார். 1980 ஆம் ஆண்டில், விஸ்வ பாரதி பல்கலைக்கழகத்தின் தான் படித்த பள்ளியான கலா பவனில் கற்பிப்பதற்காக மீண்டும் சாந்திநிகேதனுக்குச் சென்றார். ஓவியப்பேராசிரியராக பணியாற்றி 1989 இல் ஓய்வு பெற்றார்.  

சுப்ரமண்யன் தனது மகள் உமாவுடன் பரோடாவில் தனது வாழ்க்கையின் பிற்பகுதிகளில் வசித்து வந்தார். இவர் 29 ஜூன் 2016 அன்று இறந்தார்.  
## கௌரவங்களும் விருதுகளும்

- 1963: பிரேசிலின் சாவோ பாலோ பின்னேல் வழங்கிய மெடாலியன் கெளரவம்
- 1965: லலித் கலா அகாதடமியின் தேசிய விருது
- 1968: புது தில்லி, முதல் சர்வதேச முத்தரப்பு தங்கப் பதக்கம்
- 1975: பத்மஸ்ரீ, இந்திய அரசு
- 1991: ககன்-அபான் புரஸ்கார், விஸ்வ-பாரதி பல்கலைக்கழகம், சாந்திநிகேதன்
- 1992: டி.லிட். (கௌரவ டாக்டர் பட்டம்), இரவீந்திர பாரதி பல்கலைக்கழகம், கொல்கத்தா
- 2006: இந்திய அரசு வழங்கிய பத்ம பூசண் விருது

## மாணவர்கள்
இவரது மாணவர்களில், பூபன் காகர், குலாம் ரசூல் சந்தோஷ், குலாம் முகமது சேக், ஹாகு ஷா, ஜெயந்த் பாரிக், ஜோதி பட், ஜோத்ஸ்னா பட், லக்ஷ்மா கவுட், மிருணாளினி முகர்ஜி, நீலிமா ஷேக், ராஜீவ் லோகன், ரத்தன் பரிமூ, ரேகா ரோத்விட்டியா, சாந்தி தவே, தோட்டா வைகுந்தம், விவன் சுந்தரம் ஆகியோர் இருந்தனர்.
# முகம் (1999 திரைப்படம்)


**முகம்** (*Mugam*) என்பது 1999 ஆண்டு வெளியான தமிழ் திரைப்படம் ஆகும். ஞான ராஜசேகரன் இயக்கிய இப்படத்தில் நாசர், ரோஜா ஆகியோர் முக்கிய வேடங்களில் நடித்தனர். மணிவண்ணன், விவேக், தலைவாசல் விஜய் ஆகியோர் துணை வேடங்களில் நடித்தனர். இந்த படம் 1999 அக்டோபரில் எதிர்மறையான விமர்சனங்களுடன் வெளியானது. இது வணிக ரீதியாக தோல்வியடைந்தது.  

## கதை
ரங்கநாதன் ( நாசர் ) ஒரு அசிங்கமான மனிதர். எனவே வாழ்வில் பல துன்பங்களை எதிர்கொள்கிறார். வேலையிலிருந்தும் நீக்கபடுகிறார். தொடர்ந்து மோசமாகவே நடத்தப்படுகிறார். அவர் நேசிக்கும் பெண் அவரை வெறுக்கிறாள். பின்னர் ரங்கன் ஒரு முகமூடியை பெறுகிறார். அந்த முகமூடியை அணிவதன் மூலம் அழகிய முகத்தைப் பெறுகிறார். பின்னர் ஒரு திரைப்பட நட்சத்திரமாக மாறுகிறார். மேலும் அவரது புதிய மனைவி மாலினி ( ரோஜா ) அவரது அழகான முகத்திற்காக மட்டுமே அவரை நேசிக்கிறாள். முடிவில், ரங்கன் ஒரு கணம் முகமூடியைக் கழற்றிவிட்டு, தனது உண்மையான முகத்தைக் கண்டே மக்கள் தன்னை மதிப்பார்கள் என்று எதிர்பார்க்கிறார். அவரது மனைவி உள்ளே நுழைந்து, அவரது அசிங்கமான முகத்தைப் பார்த்து, ஒரு கொள்ளைக்காரன் என்று தவறாக நினைத்து வெளியே துரத்திவிடுகிறார். ரங்கனை முன்பு பின்தொடர்ந்தவர்கள் அவரை பக்கத்தில் நெருங்கவிடவில்லை. அழகு மட்டுமே அவருக்கான மரியாதையை அளிக்கிறது என்று முடிவுசெய்து, ரங்கன் முகமூடியை மீண்டும் அணிந்து நடிகர் வாழ்க்கையை வாழ்கிறார்.  

## நடிகர்கள்

- நாசர் ரங்கனாக
- ரோஜா மாலினியாக
- மணிவண்ணன் முத்தண்ணனாக
- விவேக்
- தலைவாசல் விஜய்
- வெண்ணிற ஆடை மூர்த்தி
- தாமு
- மயில்சாமி (நடிகர்)
- பாத்திமா பாபு
- அஜய் ரத்னம்
- இரவிராஜ்
- பீலி சிவம்
- மோனிகா
- சோபணா

## வெளியீடு
ஒரு விமர்சகர் "கதைக்களம் புதினமாக படிக்க சிறந்ததாக இருக்கும், ஆனால் படத்தில் அது நம்பமுடியாத அளவிற்கு உள்ளது" என்றார். மேலும் "நடிகர்கள் சிறப்பாக நடித்துள்ளனர். ஆனாலும் படம் மிகவும் சலிப்பைத் தருவதாக உள்ளது."  

இந்த படம் வணிக ரீதியாக தோலவியடைந்தது. மேலும் வெளியான இரண்டு வாரங்களுக்குள் தொலைக்காட்சியில் ஒளிபரப்பப்பட்டது. படம் வெளிவந்த பிறகு படத்தைப் பற்றி குறிப்பிட்ட நாசர் இந்த பாத்திரம் அவருக்கு முதலில் விவரிக்கப்பட்டபோது சுவாரஸ்யமாகத் தோன்றியதாகக் குறிப்பிட்டார். ஆனால் படம் வளர வளர அவர் ஆர்வத்தை இழந்து இயக்குனரின் அறிவுறுத்தல்களைப் பின்பற்றினார்.
# உள்ளத்தை கிள்ளாதே


**உள்ளத்தை கிள்ளாதே** (*Ullathai Killathe*) என்பது 1999 ஆம் ஆண்டு வெளியான இந்தியத் தமிழ் நாடகத் திரைப்படம் ஆகும். விஜய் கண்ணன் எழுதி இயக்கிய இப்படத்தில் சுரேஷ், கரண், குஷ்பூ ஆகியோர் முக்கிய கதாபாத்திரங்களில் நடித்தனர். ஜனகராஜ், செந்தில் ஆகியோர் துணை வேடங்களில் நடித்தனர். இப்படத்திற்கு தேவா இசை அமைத்தார். படமானது மார்ச் 1999 ஆம் ஆண்டில் வெளியானது.  
## நடிகர்கள்

- சுரேஷ்
- குஷ்பூ
- கரண்
- சுப்ரஜா
- சனகராஜ்
- செந்தில்
- ஜெய்கணேஷ்
- அஜய் ரத்னம்
- சின்னி ஜெயந்த்
- குமரிமுத்து
- பொன்னம்பலம்
- ரமேஷ் கண்ணா
- சிங்கமுத்து
- குள்ளமணி
- சத்தியப்பிரியா
- கவிதா
- பாபிலோனா
- அம்சா தேவி
- சோனா

## இசை
படத்திற்கு தேவா இசை அமைத்தார்.  

| 1 | ஆர்காட்டு சாலையிலே | தேவா, சபேஷ் | பொன்னியின் செல்வன் | 05:21 |
| --- | --- | --- | --- | --- |
| 2 | நான் முசோலினி | நவீன், அனுராதா ஸ்ரீராம் | பா. விஜய் | 05:54 |
| 3 | நீ என்ஜி | அருண்மொழி | 05:55 |  |
| 4 | ஓ நெஞ்சே | சுவர்ணலதா | 05:55 |  |
| 5 | ஓவியம் தீட்டியவன் | மனோ | வாலி | 05:05 |
| 6 | சோனா சோனா ருக்சோனா | பி. உன்னிகிருஷ்ணன், சுஜாதா | பழனிபாரதி | 04:04 |

## வெளியீடு
இந்த படத்தின் தயாரிப்புப் பணிகள் 1997 சனவரியில் தொடங்கியது, என்றாலும் 1999 இல் தமிழகம் முழுவதும் தாமதமாக வெளியானது.
# இன்று (திரைப்படம்)


***இன்று*** (*Indru*) என்பது 2003 ஆம் ஆண்டு வெளியான இந்திய தமிழ் திரைப்படம் ஆகும். நவீன் எஸ். முத்துராமன் இயக்கிய இப்படத்தில் கார்த்திக், தனூராய் ஆகியோர் முக்கிய வேடங்களில் நடித்தனர். படம் வழக்கமான கூறுகளைக் கொண்டதாக இருந்தது. வணிக ரீதியாக எந்த தாக்கத்தையும் ஏற்படுத்தவில்லை.  

## நடிகர்கள்

- கார்த்திக் கௌதமாக
- தனூராய் ஜெனிபராக
- கருணாஸ் விஸ்வநாத்தாக
- தேவன் இராம்பிரசாத்தாக
- நிழல்கள் ரவி கர்னல் சோம்நாத்தாக
- டெல்லி கணேஷ் ரிச்சர்ட்டின் தந்தையாக
- பிரமீட் நடராஜன் அமைச்சர் ஓப்பில்லா மணி
- தலைவாசல் விஜய் உயர் அதிகாரியாக
- சிறீமன் ரிச்சர்டாக
- அஜய் ரத்னம் உயர் அதிகாரியாக
- வாசு விக்ரம் எ.பி. ஏழுமலையாக
- குமரேசன் பாண்டியனாக
- இராதிகா சௌத்ரி நந்தினியாக
- பாத்திமா பாபு கௌதமின் தாயாக
- மதன் பாப் அமைச்சரின் தனி உதவியாளராக
- நரேன் இராம்பிரசாத்தின் அடியாளாக
- ராஜ்கபூர் கேப்டன் கபூராக
- ராம்ஜி சிறப்புத் தோற்றத்தில்

## இசை
இப்படத்திற்கான இசையை தேவா அமைத்தார். பாடல் வரிகள் நா. முத்துக்குமார், யுகபாரதி, இயக்குநர் நவீன் எஸ். முத்துராமன் ஆகியோர் எழுதினர்.  
| 1 | கார்த்திகை ஆனவளே | ஹரிஷ் ராகவேந்திரா, சுஜாதா | யுகபாரதி | 05:48 |
| --- | --- | --- | --- | --- |
| 2 | சல்வார் பூவனம் | கிருஷ்ணராஜ் | நா. முத்துக்குமார் | 05:54 |
| 3 | ஷோக்கா ஆடிக்குற | திப்பு, அனுராதா ஸ்ரீராம் | 05:04 |  |
| 4 | பொன்மலை | கார்த்திக் | 04:53 |  |
| 5 | வெட்டு அத | மால்குடி சுபா | நவீன் எஸ்.முத்துராமன் | 04:58 |
# கட்டில் (திரைப்படம்)


**கட்டில்** (*Kattil*) என்பது 2023 ஆண்டு வெளியான இந்திய தமிழ், மலையாளம் என இருமொழிகளிலும் வெளியான திரைப்படம் ஆகும். பி. லெனின் கதை, திரைக்கதை, உரையாடல் எழுத, இ. வி. கணேஷ் பாபு இயக்கி நாயகனாக நடித்துள்ளார். இவருடன் சிருஷ்டி டங்கே நாயகியாக நடித்தார். இப்படத்தின் வழியாக கீதா கைலாசம், இந்திரா சௌந்தரராஜன், சியாம் ஆகியோர் நடிகர்களாக அறிமுகமாயினர். இப்படத்திற்கு சிறீகாந்து தேவா இசையமைத்துள்ளார். பாடல் வரிகளை வைரமுத்து, மதன் கார்க்கி ஆகியோர் எழுதியுள்ளனர். 'ஒய்டு ஆங்கிள்' ரவிசங்கரன் ஒளிப்பதிவு செய்துள்ளார். *மெட்டி ஒலி சாந்தி* நடன இயக்கத்தை செய்துள்ளார்.  

## நடிகர்கள்

- இ. வி. கணேஷ் பாபு
- சிருஷ்டி டங்கே
- கீதா கைலாசம்
- இந்திரா சௌந்தரராஜன்
- சியாம்
- நிதீஷ்

## இசை
இப்படத்திற்கான இசையை சிறீகாந்து தேவா இசையமைத்துள்ளார். பாடல் வரிகளை வைரமுத்து, மதன் கார்க்கி ஆகியோர் எழுதியுள்ளனர்.
# சுதீர் கரமனை


**சுதீர் கரமனை** (Sudheer Karamana) ஒரு இந்திய திரைப்பட நடிகராவார். இவர் முக்கியமாக மலையாளத் திரைப்படங்களில் தோன்றினார். இவர் மூத்த நடிகர் கரமனை ஜனார்த்தனன் நாயரின் மகனாவார்.  

## சொந்த வாழ்க்கை
திருவனந்தபுரத்தின் கரமனையில் நடிகர் கரமனை ஜனார்தனன் நாயர், ஜெயா ஆகியோருக்கு மூத்த மகனாகப் பிறந்தார். இவருக்கு சுனில் மற்றும் சுஜய் என்ற இரண்டு சகோதரர்கள் உள்ளனர். இவர் பட்டம், கேந்திரிய வித்யாலயா பள்ளியில் பயின்றார். பின்னர் திருவனந்தபுரம் பல்கலைக்கழக கல்லூரியில் புவியியல் பட்டம் பெற்றார். மேலும் திருவனந்தபுரம் அரசு ஆசிரியர் கல்வியியல் கல்லூரியில் இளங்கலை கல்வியையும் பெற்றார். பிறகு திருவனந்தபுரத்தில் உள்ள புவி அறிவியல் ஆய்வு மையத்தில் பணியாற்றினார். பின்னர் திருவனந்தபுரம் கிறிஸ்து நகர் பள்ளியிலும், 1993 ல் கத்தாரின் எம்.இ.எஸ் இந்தியப் பள்ளியிலும் ஆசிரியராகப் பணியாற்றினார். பின்னர் 1998 ஆம் ஆண்டில் கத்தாரிலிருந்து திரும்பிய இவர் வெங்கனூரில் உள்ள அரசு பெண்கள் மேல்நிலைப் பள்ளியில் ஆசிரியராக சேர்ந்தார். 2003இல் இவர் அங்கு முதல்வரானார். 13 ஆண்டுகளாக திருவனந்தபுரம் வெங்கனூர் மகளிர் மேல்நிலைப்பள்ளியின் முதல்வராக பணியாற்றி வருகிறார்.  

## திருமணம்
சாஸ்தமங்கலம் மேல்நிலைப்பள்ளியில் பணிபுரியும் அஞ்சனா என்ற பள்ளி ஆசிரியரை மணந்தார். இவர்களுக்கு சூர்யநராயணன் என்ற ஒரு மகனும், கௌரிகல்யாணி என்ற ஒரு மகளும் உள்ளனர். இவர் தனது குடும்பத்துடன் திருவனந்தபுரத்தில் குடியேறினார்.
# கரமனை ஜனார்தனன் நாயர்



**கரமனை ஜனார்தனன் நாயர்** (Karamana Janardanan Nair) (25 சூலை 1936 – 24 ஏப்ரல் 2000) 1980கள் -1990களில் மலையாளத் திரைப்பட நடிகர்களில் மிகவும் பிரபலமான ஒருவராக இருந்தார். குறிப்பாக அடூர் கோபாலகிருஷ்ணனின் எலிப்பத்தயம் (1981) திரைப்படத்தில் கதாநாயகனின் பாத்திரத்திற்காக இவர் பரந்த பாராட்டைப் பெற்றார். 1988ஆம் ஆண்டில் வெளியான மம்மூட்டியின் நடிப்பில் கே.ஜி. ஜார்ஜ் இயக்கிய மட்டோரல் படத்தில் இவர் முக்கியக் கதாபாத்திரத்தில் நடித்திருந்தார். இவரது கடைசி பாத்திரம் எஃப்.ஐ.ஆர் (1999) திரைப்படத்தில் திருத்தந்தை பவுலாசாக நடித்தார். இப்படம் வெளியான ஓராண்டு கழித்து இறந்தார்.  

## சொந்த வாழ்க்கை

இவர் கரமனை குஞ்ஞுவீட்டில் ராமசாமி ஐயருக்கும், பார்கவியம்மாவிற்கும் 1936 சூலை 27 அன்று பிறந்தார். அவர் முதன்மைக் கல்வியை சலாய் அரசு மாதிரி ஆண்கள் உயர்நிலைப் பள்ளியில் பெற்றார். இளங்கலை பட்டம் பெற்ற பிறகு , திருவனந்தபுரம் அரசு சட்டக் கல்லூரியில் சட்டப் பட்டமும் பெற்றார். பின்னர், திருவனந்தபுரம் பல்கலைக்கழக கல்லூரியில் வரலாற்றில் முதுகலைப் பட்டமும் பெற்றார். கல்லூரியில் படித்தபோது மாணவர் கூட்டமைப்பின் தீவிர உறுப்பினராக இருந்தார். இவர் பட்டம் , அனைத்திந்திய வானொலியின் பணியாளர் வருங்கால வைப்பு நிதி அமைப்பில் பணியாற்றினார். திருவனந்தபுரம் நாடகக் கழகங்களில் தீவிர உறுப்பினராக இருந்தார். இவர் 1962 இல் தேசிய நாடகப் பள்ளியில் படிக்கச் சென்றார்.  

இவர் ஜெயா என்பவரை மணந்தார். இந்த தம்பதியருக்கு சுனில், சுதீர், சுஜய் என்ற மூன்று மகன்கள் உள்ளனர். இவரது மகன் [[சுதீர் கரமனையும் ஒரு நடிகராவார்.  

## இறப்பு
நீண்டகால நீரிழிவு நோயால் பாதிக்கப்பட்ட இவர் ஏப்ரல் 24, 2000 அன்று 64 வயதில் இறந்தார்.
# 2021 ஜம்மு காஷ்மீர் மறுசீரமைப்பு (திருத்த) வரைவுச்சட்டம்



**2021 ஜம்மு காஷ்மீர் மறுசீரமைப்பு (திருத்தச்) சட்டம்** (**Jammu and Kashmir Reorganisation (Amendment) Bill, 2021**), ஜம்மு காஷ்மீர் ஒன்றியப் பகுதியின் இந்திய ஆட்சிப் பணி அதிகாரிகள் தொகுப்பை (Cadre), அருணாச்சல பிரதேசம், கோவா, மிசோரம் மற்றும் ஒன்றியப் பகுதிகளின் இந்திய ஆட்சிப் பணி அதிகாரிகளின் தொகுப்புடன் இணைப்பதற்கான திருத்தச் சட்டத்தை 13 பிப்ரவரி 2021 சனிக்கிழமையன்று மக்களவையில் உள்துறை இணையமைச்சர் ஜி. கிஷன் ரெட்டியால் அறிமுகப்படுத்தப்பட்டது. விவாதத்திற்குப் பின் இந்த திருத்தச் சட்டம் மக்களவையில் பெரும்பான்மையான உறுப்பினர்களின் ஆதரவு நிறைவேற்றப்பட்டது.  

முன்னதாக இந்த வரைவுச்சட்டம் 8 பிபரவரி 2021 அன்று மாநிலங்களவையில் அறிமுகம் செய்யப்பட்டது. விவாத்திற்குப்பின் இத்திருத்த வரைவுச் சட்டம் பெரும்பான்மை உறுப்பினர்களின் ஆதரவுடன் நிறைவேற்றப்பட்டது.  

## எதிர்ப்பு
இத்திருத்தச் சட்டத்தின் மூலம் ஜம்மு-காஷ்மீரை வளர்ச்சிக்கான பாதையில் கொண்டு செல்ல இந்திய அரசு செயல்பட்டு வருவதாக உள்துறை இணையமைச்சர் மக்களவையில் கூறினார். 2019 ஜம்மு காஷ்மீர் மறுசீரமைப்புச் சட்டத்தின் மூலம் இந்திய அரசியலமைப்புச் சட்டப் பிரிவு 370ஐ நீக்கிய பின் நடுவண் அரசால் கொண்டு வரப்படும் இந்த வரைவுச்சட்டத் திருத்தத்திற்கு இந்திய தேசிய காங்கிரசு கட்சியைச் சேர்ந்த எதிர்கட்சி தலைவர் ஆதிர் ரஞ்சன் சௌத்திரி கடுமையாக எதிரிப்பு தெரிவித்தார். மேலும் ஜம்மு-காஷ்மீர் ஒரு முக்கியமான மாநிலம் என்றும், இந்திய ஆட்சிப் பணி அதிகாரிகளை உள்ளூர் பகுதியினராகவும், உள்ளூர் பிரதேச அறிவுள்ள அதிகாரிகள் அங்கு நியமிக்கப்பட வேண்டும் என்றும் கூறினார்.
# தீபக் தேவராணி


**தீபக் தேவராணி** (Deepak Devrani) ஐ-லீக்கில் கோகுளம் கேரள கால்பந்து அணிக்காக விளையாடும் தொழில்முறை கால்பந்து தடுப்பாட்ட வீரர் ஆவார்.  

## ஆரம்ப கால வாழ்க்கை

முதலில் பந்தை உதைக்கத் தொடங்கியபோது தேவராணிக்கு சுமார் 12 வயதே ஆகியிருந்தது. தில்லியின் ஜவகர்லால் நேரு விளையாட்டு அரங்கத்தில் இவர் முதலில் கால்பந்து விளையாடத் தொடங்கினார். அங்கு இவரது முதல் பயிற்சியாளராக நிர்மல் சிங் என்பவர் இருந்தார். பின்னர் இவர் டி.டி.ஏ யமுனா நகர் அணிக்காகத் தேர்வு செய்யப்பட்டார், அங்கு இவர் பயிற்சியாளர்களான நவீன் காண்ட்வால் என்பவரிடமும், இரஞ்சித் தாபா என்பவரிடமும் பயிற்சி பெற்று விளையாடினார். 2007 இல், இவர் சண்டிகர் கால்பந்து கழகத்திற்கு மாறினார். 16 வயதுக்குட்பட்டோருக்கான போட்டிகளிலிருந்து, இவர் தேசிய அணிக்காக விளையாடி வருகிறார்.  

ஒரு இளைஞராககிழக்கு வங்க கால்பந்து சங்கத்துடன் தனது வாழ்க்கையைத் தொடங்கினார். கிழக்கு வங்காளத்திற்கான விளையாடும் வாய்ப்பு கிட்டாததால், பைலான் ஏரோஸ் அணிக்காக விளையாடும் வாய்ப்பைப் பெற்றார்.  

## போட்டிகள்

கிழக்கு வங்க இளைஞர் அமைப்பில் பல ஆண்டுகளுக்குப் பிறகு, ஐ-லீக்கில் விளையாடிய மற்றும் 2018 உலகக் கோப்பைக்கு வீரர்களைத் தயார்படுத்துவதை நோக்கமாகக் கொண்ட பைலான் எரோஸ் அணிக்காக தேவ்ரானி அனுப்பப்பட்டார். 2010-11 பருவத்தில், இவர் ஐந்து முறை மட்டுமே விளையாடினார். 2011-12 ஐ-லீக்கின் பைலானின் முதல் 20 ஆட்டங்களில் முழங்கால் காயம் ஏற்பட்டதால் தேவ்ரானி தனது வாய்ப்பைத் தவறவிட்டார். அதில் பைலான் ஒரு போட்டியில் கூட வெல்லவில்லை. இவர் மார்ச் 25, 2012 அன்று விளையாடினார்.  

2012 இந்தியக் கூட்டமைப்புக் கோப்பை போட்டியின் போது மும்பைக்கு எதிராக செப்டம்பர் 21, 2012 அன்று பைலான் ஏரோஸுக்காக தேவ்ரானி தனது முதல் கோலை அடித்தார். அதில் பைலான் சமநிலையை அடைந்தது போட்டியை 2–2 என்ற கணக்கில் இருந்தது. தேவ்ராணி தனது முதல் ஐ-லீக் கோலை 2012 டிசம்பர் 1 ஆம் தேதி ஓ.என்.ஜி.சி கால்பந்து அணிக்கு எதிராக அடித்தார். இவர் 10 வது நிமிடத்தில் கோல் அடித்தபோது பைலானுக்கு 4-1 என்ற கணக்கில் பைலான் முன்னிலை வகித்தது. எவ்வாறாயினும், திசம்பர் 30, 2012 அன்று கிழக்கு வங்காள கால்பந்து அணிக்கு எதிரான போட்டியின் 2 வது நிமிடத்தில் காயமடைந்த நிலையில் தேவ்ரானி வெளியேறினார்.  

## கோவா அணியில்

2013 சூலை 18 அன்று, தேவ்ராணி கால்பந்தாட்ட வீரர் இரவி குமாருடன் ஸ்போர்ட்டிங் கோவா அணிக்காக ஒப்பந்தம் செய்திருப்பது உறுதி செய்யப்பட்டது. இரவி குமார் 2013 அக்டோபர் 24 அன்று ஐ-லீக்கில் ஸ்போர்ட்டிங் கோவாவுக்காக அறிமுகமானார். அதில் அவர் முழு ஆட்டத்திலும் விளையாடி 30 வது நிமிடத்தில் ஒரு கோல் அடித்திருந்தார். அணி 3-0 என்ற கோல் கணக்கில் வென்றது.
# தமிழ்நாடு தொழில் வர்த்தகச் சங்கம்


**தமிழ்நாடு தொழில் வர்த்தகச் சங்கம்** (Tamilnadu Chamber of Commerce and Industry - **TNCCI**) மதுரையை தலைமையிடமாகக் கொண்டு செயல்படும் ஒரு தொழில் வர்த்தகக் கூட்டமைப்பாகும்.  

## வரலாறு
24 உறுப்பினர்களுடன் 1924-ம் ஆண்டு “மதுரை இராமநாதபுரம் வர்த்தக சங்கம்” (Madurai – Ramnad Chamber of Commerce) என்ற பெயரில் உருவாக்கப்பட்டு, 1926 ஆம் ஆண்டு கம்பெனிகள் சட்டப்படி பதிவு செய்யப்பட்டது. இதன் தலைமையகம் மதுரை காமராஜர் சாலையில் உள்ளது. 1951 ஆம் ஆண்டு வெள்ளி விழாவையும், 1975 ஆம் ஆண்டு பொன் விழாவையும், 1985 ஆம் ஆண்டு வைர விழாவையும், 1999 ஆம் ஆண்டு பவள விழாவையும், 2005 ஆம் ஆண்டு முத்து விழாவையும் கொண்டாடியது. இதன் முதுநிலைத் தலைவராக எஸ். ரத்தினவேலு, தலைவராக என். ஜெகதீசன், செயலாளராக ஜெ. செல்வம் ஆகியோர் உள்ளனர்.  

## செயல்பாடுகள்
தென் தமிழக வணிகத் துறையினரின் கோரிக்கைகளையும் தென் தமிழக தொழில் மேம்பாட்டிற்கான ஆலோசனைகளையும் மத்திய மாநில அரசுக்கும் வழங்கி, தமிழகத்தின் தொழில், பொருளாதார வளர்ச்சியை உருவாக்குவதே இதன் முக்கிய நோக்கமாகும். மேலும் தொழில் சட்டவிழிப்புணர்வு, வெளிநாட்டு முதலீடு, பொருளாதார மேம்பாடு தொடர்பாக நிகழ்ச்சிகள் நடத்துதல், ஆண்டு தோறும் தொழில் வர்த்தகப் பொருட்காட்சியை தமுக்கம் மைதானத்தில் நடத்துதல், தொழில் துறையினரின் கருத்துக்களைச் செய்தி ஊடகங்களில் வெளியிடுதல் போன்ற பல பணிகளையும் செய்துவருகிறது.  

## அமைப்புகள்
இதன் சமூகப் பணிகளுக்கென்று *தமிழ்நாடு சேம்பர் அறக்கட்டளை* என்ற அமைப்பு உருவாக்கப்பட்டது. இதன் கீழ் எட்டு அமைப்புகள் உள்ளன.  

1. *யெஸ்* (Young Entrepreneur School- Yes): இளம் தொழில் முனைவோருக்குத் தேவையான பயிற்சிகளையும், வழிகாட்டுதல்களையும் அளிக்கிறது.
1. *வர்த்தக மேம்பாட்டு மையம்* (Business Promotion Centre- BPC):
1. *வீ* (Women Entrepreneur – WE): தொழில் முனையும் மகளிர்க்கு மேம்பாட்டுக்கான பயிற்சி அளிக்கிறது.
1. *ஷார்ப்* (SHARP): மாணவ மாணவியரின் மென் ஆற்றல்களை வளர்த்தல்.
1. *ஏற்றுமதி மேம்பாட்டு மையம்* (Export Promotion Centre – EPC): ஏற்றுமதி மேம்பாட்டு மையம்
1. *வர்த்தக சங்க இசைவுத் தீர்ப்பாயம்* (Chamber Arbitration Tribunal – ChaAT): வர்த்தகப் பிணக்குகளைத் தீர்த்தல்.
1. இயற்கை வளங்களைப் பாதுகாப்பதற்கான அமைப்பு (Save to be Saved):
1. உள்நாட்டு வெளிநாட்டுச் சுற்றுலாத் துறையை வளர்க்கும் அமைப்பு (TOUR-i-ST-Tour in Southern Tamilnadu)

## டிஜிட்-ஆல்
இதன் தொண்ணூறாவது ஆண்டு விழாவில் மேனாள் குடியரசுத் தலைவர் அப்துல் கலாம் கலந்து கொண்டு 'டிஜிட்-ஆல்' என்ற கிளை அமைப்பைத் தொடங்கி வைத்தார். இந்த டிஜிட்-ஆல் அமைப்பின் மூலம் *டிஜிட்-ஆல் சங்கமம்* என்ற தகவல்தொழில்நுட்ப மாநாடு ஆண்டுதோறும் நடைபெற்றுவருகிறது. மேலும் இணைய மற்றும் எண்ணிம விழிப்புணர்வு சார்ந்து பயிற்சிகளும் நிகழ்ச்சிகளையும் நடத்துகிறது. டிஜிட்-ஆல் அமைப்பின் தலைவராக ஜே.கே. முத்து உள்ளார்.
# நானும் சிங்கிள்தான்


**நானும் சிங்கிள்தான்** (*Naanum Single thaan *) என்பது 2021 ஆண்டு வெளியான இந்திய தமிழ் காதல் நகைச்சுவைத் திரைப்படம் ஆகும். அறிமுக இயக்குநர ஆர். கோபி இயக்கிய இப்படத்தில் அட்டகத்தி தினேஷ், தீப்தி சதி ஆகியோர் முதன்மை வேடங்களில் நடிக்க, மொட்டை ராஜேந்திரன், மனோபாலா, ரமா, ஆதித்யா, விகாஷ் சம்பத், செல்வேந்திரன் ஆகியோர் துணை வேடங்களில் நடித்துள்ளனர். இப்படத்திற்கு அறிமுக இயமைப்பாளர் இந்தேஷ் மஞ்சுநாத் இசையமைத்துள்ளார். கே. ஆனந்தராஜ் ஒளிப்பதிவு செய்துள்ளார்.  

## கதைச்சுருக்கம்
ஆண் இல்லாமல் வாழமுடியும் என்று நினைக்கும் ஒரு பெண், முப்பது வயதுக்குள் திருமணம் முடிக்கவேண்டும் என்று நினைக்கும் நினைக்கும் ஓரு ஆண். இருவேறு துருங்களாக இருக்கும் இவர்கள் வாழ்வில் இணைந்தார்களா என்பதை சொல்லுவதே இப்படத்தின் கதையாகும்.  

## நடிகர்கள்

- அட்டகத்தி தினேஷ்
- தீப்தி சதி
- மொட்டை ராஜேந்திரன் மிஸ்டர் லவ்வாக
- மனோபாலா
- ரமா
- ஆதித்யா
- விகாஷ் சம்பத்
- செல்வேந்திரன்

## இசை
இப்படத்திற்கான இசையை ஏ. ஆர். ரகுமானிடம் உதவியாளராக இருந்த இந்தேஷ் மஞ்சுநாத் இசையமைப்பாளராக அறிமுகம் ஆகியுள்ளார்.  

## வெளியீடு
இப்படமானது 12, பெப்ரவரி, 2021 அன்று வெளியானது. தினமலரில் வெளிவந்த விமர்சனத்தில் படத்திற்கு 5க்கு 1.5 மதிப்பெண்ணைக் கொடுத்தது. *இரட்டை அர்த்த வசனங்களோடு படம் எடுத்தால் இளைஞர்களைக் கவர்ந்துவிடலாம் என்று இயக்குநர் கருதியுள்ளதாக குறைகூறியுள்ளது. நாயகன் தினேஷ் வசனங்களை தடுமாறாமல் சிறப்பாக பேசவேண்டும்* என்றும் குறிப்பிட்டுள்ளது.
# பச்சுபள்ளி



**பச்சுபள்ளி** (Bachupally) என்பது இந்திய மாநிலமான தெலங்காணாவின் மெட்சல்-மல்கஜ்கிரி மாவட்டத்திலுள்ள ஒரு புறநகர்ப் பகுதியாகும். இது மல்கஜ்கிரி வருவாய் பிரிவில் உள்ள பச்சுப்பள்ளி மண்டலத்தின் மண்டல தலைமையகம் ஆகும். இது மாநிலத்தில் மாவட்டங்களை மறுசீரமைப்பதற்கு முன்பு ரங்காரெட்டி மாவட்டத்தின் ஒரு பகுதியாக இருந்தது.  

## பொருளாதாரம்

பச்சுபள்ளியில் மனை வர்த்தகம் என்பது பொருளாதாரத்திற்கு பங்களிக்கும் ஒரு முக்கிய துறையாக இருக்கிறது. இது ஐதராபாத்தின் 'மருந்து மையம்' என்றும் குறிப்பிடப்படுகிறது. ஏனெனில் இது டாக்டர் ரெட்டியின் ஆய்வகம், அரவிந்தோ பார்மா மற்றும் எஸ்எம்எஸ் பார்மா உள்ளிட்ட சிறந்த உலகளாவிய மருந்து உற்பத்தியாளர்களின் ஆராய்ச்சி மற்றும் மேம்பாட்டு மையங்களைக் கொண்டுள்ளது.  

இந்தியாவின் தொழில்நுட்ப நிறுவனமான டெக் மஹிந்திராவின் உலகின் மிகப்பெரிய பயிற்சி மற்றும் மேம்பாட்டு மையமாகவும் இந்த இடம் உள்ளது. இந்த வசதியில் 10,000 தொழில்நுட்ப கூட்டாளிகள் உள்ளனர். கூடுதலாக, இந்தியாவின் உயர்மட்ட தனியார் பொறியியல் கல்லூரியான மஹிந்திரா ஈகோல் சென்ட்ரலின் இருப்பிடமாக இந்தப் பகுதி உள்ளது. டெக் மஹிந்திரா, ஈகோல் சென்ட்ரல் பாரிஸ் (இப்போது சென்ட்ரல் சூபெலெக்) மற்றும் ஐதராபாத்தின் ஜவகர்லால் நேரு தொழில்நுட்ப பல்கலைக்கழகம் ஆகியவற்றின் ஒத்துழைப்புடன் இந்த கல்லூரி 2014 இல் நிறுவப்பட்டது.  

## மனை வர்த்தகம்

மனை வர்த்தகம் என்பது இப்பகுதியில் கடந்த இரண்டு ஆண்டுகளில் மிகப்பெரிய வளர்ச்சியைக் கொண்டுள்ளது. எஸ்.ஆர்.ஆர் நிறுவனமும், பிரணீத் ஆகியவை சில பெரிய முயற்சிகளாகும். சுக்ருதி இல்லங்களும் (ஸ்ரீ அவானி) பச்சுப்பள்ளிக்கு மிக அருகில் அமைந்துள்ளன.
# மல்காஜ்கிரி


**மல்காஜ்கிரி** (Malkajgiri) என்பது இந்திய மாநிலமான தெலங்காணாவின் மெட்சல்-மல்காஜ்கிரி மாவட்டத்திலுள்ள ஒரு புறநகர்ப் பகுதியாகும். இது மல்காஜ்கிரி வருவாய் பிரிவில் உள்ள மல்காஜ்கிரி மண்டலத்தின் தலைமையகம் ஆகும். முந்தைய மல்காஜ்கிரி கிராமப் பேரூராட்சி, பின்னர் 1965ஆம் ஆண்டில் நகராட்சியாக மேம்படுத்தப்பட்டது. அதன் பின்னர் 1985 ஆம் ஆண்டில் அது மாநகராட்சியாக மாறியது. இது 2007ஆம் ஆண்டில் பெருநகர ஐதராபாத்து மாநகராட்சியுடன் இணைக்கப்பட்டது. இது மாநிலத்தில் மாவட்டங்களை மறுசீரமைப்பதற்கு முன்பு ரங்காரெட்டி மாவட்டத்தின் ஒரு பகுதியாக இருந்தது. இப்போது அது மெட்சல்-மல்காஜ்கிரி மாவட்டத்தில் உள்ளது.  

## புள்ளி விவரங்கள்
2011 இந்திய மக்கள் தொகை கணக்கெடுப்பின்படி, மல்கஜ்கிரியின் மக்கள் தொகை 413,571 பேர் என்ற அளவில் இருந்தது. இதில் 51% ஆண்களும், 49% பெண்களும் அடங்குவர். நகரின் சராசரி கல்வியறிவு விகிதம் 87% ஆகும். மொத்தம் 321,525 பேர் கல்வியறிவைக் கொண்டுள்ளனர். கல்வியறிவைப் பொறுத்தவரை, ரங்காரெட்டி மாவட்டத்தில் மல்கஜ்கிரி முதலிடத்தை பிடித்துள்ளது. இது தேசிய சராசரியான 59.5% ஐ விட அதிகமாகும்; ஆண்கள் கல்வியறிவு 72%, பெண் கல்வியறிவு 65% ஆகும். மல்கஜ்கிரியில், மக்கள் தொகையில் 7% 6 வயதுக்குட்பட்டவர்களாக உள்ளனர்.
# செரிலிங்கம்பள்ளி


**செரிலிங்கம்பள்ளி** (Serilingampally) இலிங்கம்பள்ளி எனவும் அழைக்கப்படும் இது இந்திய மாநிலமான தெலங்காணாவின் ஐதராபாத்து நகரத்தின் வடமேற்கு பகுதியில் அமைந்துள்ள ஒரு முக்கிய புறநகர்ப் பகுதி ஆகும். இது ரங்காரெட்டி மாவட்டத்தில் செரிலிங்கம்பள்ளி வட்டத்தின் தலைமையகம் ஆகும். இதை பெருநகர ஐதராபாத்து மாநகராட்சி நிர்வகிக்கிறது. ஐதராபாத் தகவல் தொழில்நுட்பம் மற்றும் பொறியியல் ஆலோசனை நகரம் (ஹைடெக் சிட்டி), கச்சிபௌலி, நானகிராம்குடா, மணிகொண்டா, கோந்தாபூர் ஆகியவற்றுடன் அதன் அருகாமையில் இருப்பதால், அதிக எண்ணிக்கையிலான தகவல் தொழில்நுட்ப நிறுவனங்கள் இங்கு அமைந்துள்ளன. ஐதராபாத்து பல்கலைக்கழகமும் இங்கு அமைந்துள்ளது.  

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, செரிலிங்கம்பள்ளியில் 32,642 வீடுகளைக் கொண்ட 153,364 மக்கள் தொகை இருந்தது. இந்த மக்கள் தொகையில் 79,225 ஆண்களும் 74,139 பெண்களும் உள்ளனர். 2001 மக்கள் தொகை கணக்கெடுப்பின்படி, இதன் சராசரி கல்வியறிவு விகிதம் 42% ஆகும். இது தேசிய சராசரியான 59.5% ஐ விடக் குறைவு: ஆண் கல்வியறிவு 42%, பெண் கல்வியறிவு 41% ஆகும். இதன் மக்கள் தொகையில் 11% 6 வயதுக்குட்பட்டவர்களாக இருக்கின்றனர் .
# விக்கிப்பீடியா:பெண்ணியமும் நாட்டார் மரபும் 2021

<div>  
| திட்டம் | தலைப்புகள் | விதிகள் | பரிசுகள் | } |
| --- | --- | --- | --- | --- |
</div>  
**பெண்ணியமும் நாட்டார் மரபும் 2021 திட்டமானது, விக்கிப்பீடியாவில் கலாச்சாரப் பன்முகத்தன்மையை அதிகரிக்க ஒவ்வொரு ஆண்டு விக்கிமீடியா அறக்கட்டளையால் நடத்தப்படுகிறது. இந்தாண்டு குறிப்பாக உலகளாவிய நாட்டார் மரபுகளை ஆவணப்படுத்தவும், பாலின வேறுபாட்டினைக் குறைப்பதற்காகவும் முயல்கிறது மேலும் அதை மையமாகக் கொண்ட தலைப்புகளில் கவனம் செலுத்துகிறது.**</span>  

## விதிகள்
- **கட்டுரைகளின் கருப்பொருள்கள் <big>நாட்டுப்புறக் கலைகளுடன் தொடர்புடைய</big> பெண்கள், பெண்ணியம், பாலினம் தொடர்பான திருவிழாக்கள் மற்றும் அன்புச் சடங்குகள் குறித்ததாக இருத்தல் வேண்டும்**
- நீங்கள் உருவாக்கும் புதிய அல்லது விரிவாக்கும் கட்டுரைகள் குறைந்தது 300 சொற்களையும், 3000 பைட்டுகள் அளவு கொண்டதாகவும் அமைய வேண்டும். எழுதும் போதே எண்ணிக்காட்டும் கருவியை இணைத்தும் கொள்ளலாம்.
- புதிய கட்டுரைகள் அல்லது விரிவாக்கிய கட்டுரைகள் பிப்ரவரி 1 முதல் மார்ச்சு 31 வரையான காலத்திற்குள் எழுதப்பட்டிருக்க வேண்டும்
- கட்டுரையில் பதிப்புரிமை மீறல் போன்ற பெரும் தரச் சிக்கல்கள் இன்றி எழுதப்பட வேண்டும்.
- கட்டுரையில் போதிய அளவு தக்க சான்றுகள் இடம் பெற வேண்டும். இச்சான்றுகள் கட்டுரையில் ஐயம், சர்ச்சை தோற்றுவிக்கக் கூடிய கூற்றுகளைத் தெளிவுபடுத்தும் வகையில் அமைய வேண்டும்.
- கட்டுரையை நீங்களே இயல்பான நடையில் எழுத வேண்டும். தக்கவாறு உரை திருத்தி இருக்க வேண்டும். இயந்திர மொழிபெயர்ப்புகள் ஏற்கப்பட மாட்டா.
- ஒரு கட்டுரை போட்டிக்கு ஏற்றுக் கொள்ளப்படுகிறதா? இல்லையா? என்பதில், ஒருங்கிணைப்பாளர்களின் முடிவே இறுதியானது.

## நடைபெறும் காலம்
**<big>பிப்ரவர் 1, 2021 – மார்ச் 31, 2021</big>**  

## பரிசுகள்
அனைத்து மொழிகள் அளவிலும் மற்றும் தமிழ் விக்கி அளவிலும் பரிசுகள் வழங்கப்படும்.  

**அனைத்து மொழி:**  
1. பரிசு: 300 USD
1. பரிசு: 200 USD
1. பரிசு: 100 USD
ஆறுதல் பரிசு 15: ஒவ்வொருவருக்கும் தலா 10 USD  

**தமிழ் மொழி:**  
1. பரிசு: 1000 INR
1. பரிசு: 750 INR
1. பரிசு: 500 INR

</div>  
-->  
## சமர்பிக்க
விரைவில் உருவாக்கப்படும். அதுவரை என்ற வார்ப்புருவை கட்டுரையின் உரையாடல் பக்கத்தில் இணைத்துவிடவும்.  

## முற்பதிவு
நீங்கள் மேம்படுத்த/ உருவாக்க விரும்பும் கட்டுரைகளை பேச்சுப் பக்கத்தில் முன்பதிவு செய்துகொள்ளலாம். ஒரே கட்டுரையை இருவர் எழுதி காலமும் உழைப்பும் வீணாவதைத் தடுக்கவே இந்த ஏற்பாடு.  

## தலைப்புகள்
**கட்டுரைகளின் கருப்பொருள்கள் நாட்டுப்புறக் கலைகளை அடிப்படையாகக் கொண்டோ, பெண்கள், பெண்ணியம், பாலினம் தொடர்பான திருவிழாக்கள் மற்றும் அன்புச் சடங்குகள் குறித்ததாக இருத்தல் வேண்டும்.**  
- சர்வதேசத் தலைப்புகள்
- உள்நாட்டுத் தலைப்புகள் பரிந்துரைக்கலாம்

## ஒருங்கிணைப்பு
திட்டத்தின் ஒருங்கிணைப்பில் கலந்துகொள்ள விரும்புபவர்கள் தங்கள் பெயரைக் கீழே பதிவு செய்க.  
1. நீச்சல்காரன்

## நடுவர்கள்
# காமுகுல ஒக்கலிக கவுடர்


**காமுகுல ஒக்கலிக கவுடர்** (*kamukula okkalika gowda*) என்பவர்கள் தமிழ்நாட்டில் வாழும் ஒரு சாதியினராவர். இவர்கள் தமிழ்நாட்டின் தேனி, திண்டுக்கல், மதுரை, கோயமுத்தூர் ஆகிய மாவட்டங்களில் வாழ்கின்றனர்.  

இவர்கள் கன்னடமும், தமிழும் கலந்த மொழியைப் பேசுகிறார்கள். சில நூற்றாண்டுகளுக்கு முன்னர் அயலார் படையெடுப்பின்போது துங்கபத்திரை ஆற்றின் கரையில் இருந்து தமிழ்நாட்டுக்கு இவர்கள் குடிபெயர்ந்தவர்கள் என செவிவழி செய்தி இவர்களிடம் நிலவுகிறது. இவர்களிடையே படவனார், பசிலார், எம்மார், சௌந்தரார், ஆவுலார், கரவனார் என்று பல கூட்டங்கள் உள்ளன. மாமன் முறை உள்ள கூட்டதில் இருந்துதான் பெண் கொடுப்பது எடுப்பது என்ற வழக்கம் இவர்களிடம் உள்ளது.
# மணிப்பூரி சங்கீர்த்தனை


**மணிப்பூரி சங்கீர்த்தனை** (Manipuri Sankirtana) என்பது இந்தியாவின் மணிப்பூர் மாநிலத்தில் உள்ள கோயில்களிலும், உள்நாட்டு பகுதிகளிலும் சடங்குப் பாடல், நூதன முரசு , நடனம் ஆகியவற்றை உள்ளடக்கிய கலை நிகழ்ச்சியாகும் . இணையற்ற மத பக்தியையும் ஆற்றலையும் வெளிப்படுத்தும் நிகழ்ச்சிகளின் மூலம், கிருஷ்ணரின் பல கதைகளை கலைஞர்கள் அடிக்கடி விவரிக்கிறார்கள். இது, ராதிலா என அழைக்கப்படும் இராதா-கிருஷ்ணனின் காதல் நடன நாடகத்தின் நேர்த்தியான நிகழ்ச்சிகளுக்காகவும் அறியப்படுகிறது. இது முதன்மையாக மணிப்பூரில் உள்ள வைணவ சமூகத்தினாலும், அண்டை மாநிலங்களான திரிபுரா மற்றும் அசாமில் குடியேறிய வைணவ மணிப்பூரி மக்களாலும் நடைமுறையில் உள்ளது. திசம்பர் 2013 இல் நடைபெற்ற அசர்பைஜானின் பக்கூவில் நடந்த யுனெஸ்கோ குழுவின் கூட்டத்தின் எட்டாவது அமர்வின் போது "சங்கீர்த்தனை: சடங்கு பாடல், முரசு மற்றும் மணிப்பூரின் நடனம்" என்பது யுனெஸ்கோ அருவமான கலாச்சார பாரம்பரியத்தின் மனிதகுலத்தின் பிரதிநிதி பட்டியலில் சேர்க்கப்பட்டுள்ளது.  

## செயல்திறன்

சங்கீத நாடக அகாதமி தயாரித்த மனிதநேயத்தின் அருவமான கலாச்சார பாரம்பரியத்தின் பிரதிநிதி பட்டியலில் உள்ள கல்வெட்டுக்கான நியமனக் கோப்பு இந்த நிகழ்த்துக் கலையை இவ்வாறு விவரிக்கிறது: "மணிப்பூர் கோயில்களில் பாடுவதும் நடனம் ஆடுவதும் சம்பந்தப்பட்ட சடங்கு அனுசரிப்புகளில் தொடங்கி, மணிப்பூர் சமவெளிகளில் வசிக்கும் வைணவ மக்களின் வாழ்க்கையில் மத இறக்குமதி மற்றும் கட்டங்களை குறிக்கும் விதமாக வீடு மற்றும் தெருவில் நிகழ்த்தப்படும் கலைகளின் வரிசையை சங்கீர்த்தனை உள்ளடக்கியுள்ளது. இந்த நிகழ்ச்சிகளில் கிருஷ்ணரின் இறையியலும், கதையும் முக்கியமானது. ஆனால் மணிப்பூரின் வைணவத்திற்கு முந்தைய காலங்களில் இசை மற்றும் நடனம் ஆகியவற்றிலிருந்து மேற்கொள்ளப்பட்ட முறையான அம்சங்களை அவை ஒருங்கிணைக்கின்றன.  

சங்கீர்த்தனை நடைமுறையின் முக்கிய அம்சம் கோவிலில் காணப்படுகிறது. அங்கு அது பாடல் மூலமும் நடனத்தின் மூலமும் இறைவனின் வாழ்க்கையையும் செயல்களையும் விவரிக்கிறது. இவை பொதுவாக வட்டமாக, பக்தர்களுக்கு முன் கோயிலுடன் இணைக்கப்பட்ட ஒரு மண்டபத்தில் நிகழ்த்தப்படுகின்றன. மணிப்பூர் பள்ளத்தாக்கு முழுவதும் நிகழ்த்தப்படும் நாட பாலாவை இது முக்கியமாக கொண்டுள்ளது. அரிபா பாலா மற்றும் மனோகர் சாய் பாலா ஆகியவை இன்று குறைவாகவே நிகழ்த்தப் படுகின்றன. அவையும் கோவிலையே மையமாகக் கொண்டுள்ளது. கோயிலுக்கு வெளியே, வசந்த காலத்தில் வண்ணங்களின் பண்டிகையை கொண்டாடும் ஹோலி பாலா அல்லது குளிர்கால மாதங்களில் நிகழ்த்தப்படும் ஷயான் போன்ற வடிவங்களை சங்கீர்த்தனை கொண்டுள்ளது. மழைகாலத்தின் போது கோயிலுக்குள் குபக் இசை எனக் கொண்டாடப்படுகிறது, இது இறைவனின் தேர் ஊர்வலத்தைக் குறிக்கிறது. வீடு கட்டுவது, காது குத்தும் சடங்கு (சிறுவயதில் ஆண் மற்றும் பெண் இருவருக்கும்), புனித நூல் (இளம் பருவ ஆண்களுக்கு), திருமணம், போன்ற அனைத்து வாழ்க்கை சுழற்சி விழாக்களிலும் சங்கீர்த்தனை பிரார்த்தனையாக நிகழ்த்தப்படுகிறது. மேலும், மரணத்தின் போது நடத்தப்படும் இறுதிச் சடங்குகளின்போதும் இது நிகழ்த்தப்படுகிறது. இவ்வாறு மணிப்பூரி வைணவரின் வாழ்க்கையில் பரயிருக்கும் சங்கீர்த்தனை கடவுள் புலப்படும் வெளிப்பாடாகவே கருதப்படுகிறது."  

## நாட சங்கீர்த்தனை
18 ஆம் நூற்றாண்டில் புகழ்பெற்ற மணிப்பூர் மன்னர் பாக்யச்சந்திர சிங் அவர்களால் உருவான ஒரு கலை வடிவமான மணிப்பூரி நாட-சங்கீர்த்தனை, யுனெஸ்கோவின் மனித கலாச்சாரத்தின் பாரம்பரிய கலாச்சார பாரம்பரியத்தில் இடம் பெற்றுள்ளது.
# ஆல் கொண்ட மால் கோயில்

**மாலகோயில்** அல்லது **ஆல் கொண்ட மால் கோயில்** என்பது தமிழ்நாட்டின், திருப்பூர் மாவட்டம், உடுமலைப்பேட்டை வட்டம் இராமசந்திராபுரம் - இலுப்பநகரம் ஆகிய ஊருக்கு அருகில் உள்ள ஒரு கண்ணன் கோயிலாகும்.  

உடுமலை வட்டாரத்தில் பொங்கலன்று போடப்படும் கன்றுகுட்டியானது மாலகோயிலுக்கு சொந்தம் என்று கருதுகின்றனர். அந்தக் கன்றுக் குட்டியை வளர்த்து ஒரு ஆண்டோ அல்லது இரண்டு ஆண்டோ கழித்து கோயிலுக்கு கொண்டுவந்து விட்டுவிடுவர். மேலும் இந்த காளைகளை கோயிலுக்கு கொண்டுவந்து விடுவதற்கு முன்பு அதன் காலில் சலங்கை கட்டி அதை ஆடப்பழக்கும் வழக்கம் இருந்தது. கோயிலுக்கு காணிக்கையாக வரும் மாடுகளை பொங்கல் விழா முடிந்த பின்னர் ஏலம் விடுவதுண்டு.  

## விழா
இக்கோயிலில், மாட்டுப் பொங்கல் தொடங்கி மூன்று நாட்களுக்குப் பெரும் விமரிசையாக `மாலாகோயில் திருவிழா’ என்ற பெயரில் கொண்டாப்படுகிறது. இது மால் வழிபாட்டோடு தொடர்புடைய ஆயிரம் ஆண்டுகால விழாவாக இருக்கக்கூடும் என்று ஆய்வாளர்கள் கருதுகிறார்கள்.
# முதலமைச்சரின் உதவி மையம் மற்றும் ஒருங்கிணைக்கப்பட்ட குறை தீர்வு மேலாண்மை திட்டம்

**முதலமைச்சரின் உதவி மையம் மற்றும் ஒருங்கிணைக்கப்பட்ட குறை தீர்வு மேலாண்மை திட்டம்**, தமிழக முதலமைச்சர் எடப்பாடி க. பழனிசாமி அவர்களால் 13 பிப்ரவரி 2021 அன்று துவக்கப்பட்டது.  
இத்திட்டத்தை தமிழ்நாடு அரசின் தகவல் தொழில் நுட்பவியல் துறை செயல்படுத்துகிறது. முதல் கட்டமாக, பொது மக்கள் தங்கள் குறைகளை, அரசுக்கு கட்டணமில்லா தொலைபேசி எண், **1100** வழியாக தெரிவிக்கும் வகையில், சென்னை, சோழிங்கநல்லூர், இராஜிவ்காந்தி சாலையில் நுாறு இருக்கைகளுடன், முதல்வரின் உதவி அழைப்பு மையம் உருவாக்கப்பட்டுள்ளது.  

பொது மக்கள் தங்கள் குறைகளை காலை 7 மணி முதல் இரவு 10 மணி வரை இம்மையத்தை தொடர்பு கொண்டு தெரிவிக்கலாம். மேலும் CMHelpline.tnega.org மற்றும் cmhelpline@tn.gov.in போன்ற தமிழ்நாடு அரசின் இணையதளங்களில் மின்னஞ்சல் மூலம் பொதுமக்கள் தங்கள் குறைகளை இம்மையத்திற்கு தெரிவிக்கலாம். கூடுதலாக **CMHelpline Citizen** எனும், மொபைல் போன் செயலியை தரவிறக்கம் செய்தும் குறைகளை தெரிவிக்கலாம். இத்திட்டத்தில் பெறப்படும் பொதுமக்களின் மனுக்கள் மீது, உரிய நடவடிக்கை எடுக்கப்பட்டு, ஏற்பு, நிராகரிப்பு, மனுவின் தற்போதைய நிலை குறித்து குறுஞ்செய்திகள் வழியாக பொதுமக்களுக்கு தகவல் தெரிவிக்கப்படும். பெறப்படும் மனுக்கள் மீது எடுக்கப்பட்ட நடவடிக்கைககள் குறித்து முதல்- அமைச்சர், அரசு தலைமை செயலாளர் உள்ளிட்ட அனைத்து துறை அரசு செயலாளர்கள், துறை தலைவர்கள் மற்றும் சம்பந்தப்பட்ட மாவட்ட ஆட்சிததலைவர்கள் உரிய காலத்திற்குள் ஆய்வு மேற்கொள்ளப்படும்.  

## வரலாறு
15.9.2020 அன்று தமிழக சட்டப்பேரவையில் சட்டப் பேரவை விதி எண் 110 கீழ் முதலமைச்சர் எடப்பாடி கே. பழனிசாமி, தமிழ்நாடு அரசு துறைகளின் கீழ் செயல்படும் எல்லா குறைதீர்ப்பு அமைப்புகளையும் ஒருங்கிணைத்து, குறைகள் விரைந்து களையப்படுவதை கண்காணிக்க ஒரு சிறப்பான அமைப்பு முறை தேவைப்படுகிறது என்பதால், பொதுமக்களின் குறைகளை உடனுக்குடன் பதிவு செய்து, அவற்றிற்கு தீர்வு காண, ஒரு குறைதீர்ப்பு மேலாண்மை திட்டம் அமைப்பதன் அவசியத்தை உணர்ந்து, **முதலமைச்சரின் உதவி மையம் மற்றும் ஒருங்கிணைக்கப்பட்ட குறைதீர்ப்பு மேலாண்மை திட்டம்** ஒன்றை அரசு செயல்படுத்த உள்ளது என அறிவித்தார்.  

மேலும் பேசும் போது, மாவட்ட அளவில் அரசு அலுவலகங்களில் வாரந்தோறும் திங்கட்கிழமை அன்று நடைபெறும் பொதுமக்கள் குறை தீர்க்கும் நாள், மாவட் ஆட்சியர் அலுவலகத்தில் மாதாந்தோறும் நடைபெறும் மனுநீதி நாள், விவசாயிகள் மற்றும் மீனவர்கள் குறை தீர்க்கும் நாள், ஓய்வூதியதாரர்கள் குறை தீர்க்கும் நாள் போன்றவையும், மாநில அரசு அளவில் முதலமைச்சரின் தனிப்பிரிவு, அம்மா அழைப்பு மையம் போன்ற அமைப்புகளிலும் மனுக்கள் பெறப்பட்டு தீர்வுகள் காணப்படுகின்றன. இதனால் ஒரே நபர் பல்வேறு இடங்களில் மனுக்களை அளிக்கும் சூழல் ஏற்படுகிறது. ஒரே கோரிக்கை மனு மாவட்ட அளவிலும், மாநில அளவிலும் வழங்கப்படுவதையும் காண முடிகிறது. எனவே தமிழ்நாடு அரசுத்துறைகளின் கீழ் செயல்படும் எல்லாக் குறைதீர்ப்பு அமைப்புகளையும் ஒருங்கிணைத்து, குறைகள் விரைந்து களையப்படுவதைக் கண்காணிக்க ஒரு சிறப்பான அமைப்பு முறை தேவைப்படுகிறது. எனவே பொதுமக்களின் குறைகளை உடனுக்குடன் பதிவு செய்து அவற்றிற்கு தீர்வு காண ஒரு குறைதீர்ப்பு மேலாண்மை திட்டம் அமைப்பதன் அவசியத்தை உணர்ந்து 1100 தொலைபேசி சேவை அறிமுகப்படுத்தப்படும் என்று அறிவித்து இருந்தார்.
# உரிமைப் போர்


**உரிமைப் போர்** (*Urimai Por*) என்பது 1998 ஆம் ஆண்டு வெளியான தமிழ் குற்றத் திரைப்படம் ஆகும். ராஜ ராஜேந்திரன் இயக்கிய இப்படத்தில் அருண் பாண்டியன், ரஞ்சிதா ஆகியோர் முக்கிய கதாபாத்திரங்களில் நடித்துள்ளனர். ஆனந்தராஜ், மன்சூர் அலி கான், பொன்னம்பலம், அஜய் ரத்னம், வினு சக்ரவர்த்தி ஆகியோர் துணை வேடங்களில் நடித்தனர். சிவா பாலாஜி தயாரித்த இப்படத்ததிற்கு, தேவா இசை அமைத்தார். படம் 1998 அக்டோபர் 19 அன்று பல தீபாவளி திரைப்படங்களில் ஒன்றாக வெளியானது.  

## கதை
கடன் சுறா பாலுவும் ( மன்சூர் அலி கான் ) அவனது கூட்டத்தினரும் கடன் பெற்ற தம்பதியிடம் கடன் பணத்தை வசூலிக்க வருவதுடன் படம் தொடங்குகிறது. தங்களிடம் பணம் இல்லை என்று தம்பதியினர் கூறுகிறார்கள். எனவே பாலு அந்த மனிதனைக் கொன்றுவிடுகிறான். மேலும் அவர்களது வீட்டில் இருந்த பெண்ணை (வர்ஷா) கொடூரமாக கற்பழிக்கின்றான். பின்னர் அந்த பெண் அருகிலுள்ள காவல் நிலையத்திற்கு ஓடிச் சென்று ஒரு காவலரின் துப்பாக்கி முனைக் கத்தியில் குத்திக்கொண்டு தற்கொலை செய்து கொள்கிறாள். பின்னர் நேர்மையான உதவி காவல் ஆணையர் ராஜா யேசு முகமது ( அருண் பாண்டியன் ) கற்பழித்த பாலுவை பிடித்து கைது செய்கிறார். சில மணி நேரங்களில் ராஜா யேசு முகமதுவுக்கு அவரது மேலதிகாரிகளும் உள்ளூர் அரசியல்வாதிகளும் பாலுவை விடுவிக்குமாறு அழுத்தம் கொடுக்கிறனர். பாலுவின் வழக்கறிஞர்கள் அவரை சிறையில் இருந்து பிணையில் விடுவிக்கின்றனர். ராஜா யேசு முகமதுவை பழிவாங்குவதாக பாலு சபதம் செய்கிறான். பாலு, மார்த்தாண்டன் ( பொன்னம்பலம் ), ஜே.கே பி ( ஆனந்தராஜ் ) ஆகிய சகோதரர்கள் குற்றங்களைப் புரிவதை வாடிக்கையாக கொண்டவர்கள். இவர்களில் அண்ணனான ஜே.கே பி அவர்களில் மிகவும் ஆபத்தானவன். இந்த நிலையில் இவர்களுக்கும் ராஜா யேசு முகமதுவுக்கும் ஏற்படும் மோதல் என்ன ஆகிறது என்பதே கதையின் அடுத்தடுத்த பகுதிகளாகும்.  

## நடிகர்கள்

- அருண் பாண்டியன் உதவி காவல் ஆணையர் ராஜா யேசு முகமதுவாக
- ரஞ்சிதா ரஞ்சியாக
- ஆனந்த் ராஜ் (நடிகர்) ஜே.கே பியாக
- மன்சூர் அலி கான் பாலுவாக
- பொன்னம்பலம் மார்தாண்டன்
- அஜய் ரத்னம்
- வினு சக்ரவர்த்தி
- லதா முதலமைச்சசராக
- சூரியகாந்த்
- சந்துரு சந்துருவாக
- கே. கே. சௌந்தர் சந்துருவின் தந்தையாக
- தாதா முத்துக்குமார் சத்தியசீலனாக
- அனுஜா சந்திராவாக
- வர்சா
- உசா பிரியா சந்துருவின் தாயாக
- ஜான் பாபு
- எஸ். என். சுரேந்தர் சிறப்புத் தோற்றத்தில்

## இசை
திரைப்பட பின்னணி இசை மற்றும் பாடல் ஆகியவற்றுக்கு திரைப்பட இசையமைப்பாளர் தேவா இசையமைத்தார். 1998 இல் வெளியான இந்த படத்தின் இசைப்பதிவில், காளிதாசன், பொன்னியின் செல்வன், அன்பு தீபன், சிவானந்தன் ஆகியோரால் எழுதப்பட்ட ஐந்து பாடல்கள் உள்ளன.  
| 1 | 'ஆரம்பம் நல்லாயிருக்கு' | தேவா | அன்பு தீபன் | 4:39 |  |
| --- | --- | --- | --- | --- | --- |
| 2 | 'ஈரோடு சந்தையிலே' | முரளி, சுவர்ணலதா | பொன்னியின் செல்வன் | 4:45 |  |
| 3 | 'சொட்டு சொட்டு மழைத்துளி' | சுவர்ணலதா | 5:18 |  |  |
| 4 | 'இளங்காளி தேவியம்மா' | சித்ரா | காளிதாசன் | 5:26 |  |
| 5 | 'கருமேகம் மழையாச்சு' | கிருஷ்ணராஜ் | சிவானந்தன் | 5:26 | } |
# விலங்கு அறிவியல் ஆய்விதழ்



***விலங்கு அறிவியல் ஆய்விதழ்*** (*Animal Science Journal*) என்பது கால்நடை, பால்வளம், வேளாண்மை மற்றும் விலங்கு அறிவியலில் ஆராய்ச்சி கட்டுரைகளை உள்ளடக்கிய மாதாந்திர சகமதிப்பாய்வு செய்யப்பட்ட அறிவியல் ஆய்வு இதழாகும் . இந்த ஆய்விதழ் 1930இல் நிறுவப்பட்டு, யப்பானிய விலங்கு அறிவியல் சங்கத்தின் சார்பாக ஜான் விலே & சன்ஸ், இன்க் வெளியிடப்படுகிறது. மசாஹிரோ சடோஹ் (தேசிய கால்நடை மற்றும் புல்வெளி அறிவியல் நிறுவனம்) முதன்மை தொகுப்பாசிரியர் ஆவார்.  

## சுருக்கம் மற்றும் அட்டவணைப்படுத்தல்
கீழ்க்கண்ட தரவைப்பகங்களில் விலங்கு அறிவியல் ஆய்விதழ்களில் வெளியிடப்படும் ஆய்வுக்கட்டுரைகளின் சுருக்கம் அட்டவணைப்படுத்தப்படுகிறது.